《焦桐篇寄李㤅伯慈铭》
清代·马赓良

焦桐慕素丝，明镜照芳姿。之子一相见，关山远别离。

秋风动萧晨，早凉生绮阁。不恨秋风凉，但恨罗袂薄。

柔肌莹冰雪，美目耀春星。谢彼脂与粉，还吾婉娈形。

秦女引凤吹，蜀客求凰操。丝竹虽殊音，宫商本同调。

焚香理瑶徽，对镜扫蛾眉。焦桐有时斫，明镜无时疲。

作者简介：（?—1756）安徽桐城人，字震卿。雍正年间诸生。研求经籍及宋人理学著作，涣然有得，署其斋曰“翊翊”，自号“一斋”。乾隆元年开博学鸿词科，有司欲见而后举，谢不往。常熟知县聘主讲席，反复详切，听者忘倦。著有《读易录》、《禹贡初辑》、《笔记》、《诗文钞》。